Foto's: Beswaar teen Discovery se plan oorgedra | Maroela Media
Foto's: Beswaar teen Discovery se plan oorgedra
Die vakbond Solidariteit het vandag 'n memorandum en stemme van sowat 200 000 mense wat gekant is teen die implementering van Discovery Bank se beoogde aandeleskema wat wit mense uitsluit, aan Barry Hore, Discovery Bank se uitvoerende hoof, by die groep se hoofkantoor in Sandton oorhandig.
Dit volg nadat Solidariteit 'n reuseveldtog van stapel gestuur het om "nee"-stemme teen die implementering van Discovery Bank, waar 10% van die aandele in die bank aan swart kliënte voorsien gaan word, in te samel.
Die "nee"-stemme is in die vorm van 200 sakke, elk met 'n duisend "nee"-stemme van die publiek daarin, voor op die stoep van Discovery se reuse-gebou oorhandig.
Volgens dr. Dirk Hermann, bestuurshoof van Solidariteit, verteenwoordig hierdie 200 sakke die uiterse ontevredenheid wat lede van die publiek met Discovery se nuwe bank, wat vandeesmaand bekendgestel word, het.
"Die ontsteltenis wat rakende hierdie bank heers, handel daaroor dat getroue Discovery-kliënte uitgesluit word uit 'n aandeleskema bloot oor die kleur van hulle vel.
"Discovery moet weet dat indien hy voortgaan om die staat se absolute rasse-ideologie te implementeer wat mense op grond van hul velkleur uitsluit, daar noodwendige gevolge sal wees," het Hermann gesê,
Hierdie bank word gesien as 'n nuwe generasie-bank, die eerste gedragsbank waar mense voordele volgens hul gedrag gaan verdien. Kliënte sal beter of slegter voordele kry afhangende van hul finansiële gedrag.
Swart kliënte sal 10% van die aandele in die bank kry, bloot omdat hulle swart is. "Discovery Bank gaan inderdaad 'n nuwe generasie-bank wees, 'n bank waar alle kliënte gelyk gaan wees – maar waar swart kliënte meer gelyk as wit kliënte sal wees," het Hermann gesê.
Volgens Hermann kan dit nie geregverdig word dat sekere kliënte belangriker en gelyker as ander kliënte beskou word nie. "Hierdie kliënte bly in dieselfde woongebiede, hulle ry dieselfde karre, hulle kinders gaan na dieselfde skole toe, maar as hulle by Discovery kom, dan kry hulle nie dieselfde voordele nie. Discovery gee voordeel op grond van ras," het Hermann buite Discovery se kantore gesê.
Discovery se uitvoerende hoof, Adrian Gore, het hierdie aandeleskema verlede jaar met die bekendstelling van Discovery se bank aangekondig. Gore sou aanvanklik vandag die memorandum aanvaar, maar het uiteindelik vir Hore gestuur.
"Ons boodskap aan Discovery is bloot dat hy moet kennis neem dat indien hy voortgaan om die bank in sy huidige formaat uit te rol, daar duisende mense is wat dit nie gaan ondersteun nie," het Hermann gesê.
"Gewone burgers moet belasting betaal, al is hulle kwaad vir die regering, maar kliënte hoef nie. Hulle kan kies waarheen hulle geld gaan en in hierdie geval sê hulle duidelik nee vir 'n bank wat teen hulle diskrimineer op grond van hulle ras."
Hore het die memorandum ontvang, maar verkies om geen kommentaar te lewer nie.
Discovery wil hè die blankes moet uitstap want dan sit hulle met 'n lekker klomp geld en geen uitbetalings vir mediese dienste nie… Gore voel vere vir wit mense. Maar die nuwe bankie wat nogal volgens mense se gedrag hulle wil vergoed gaan 'n hele paar duur lessies leer. Probeer iemand met 'n donker vel straf of penaliseer dan is dit 'n heel ander storie… daar wag 'n groot surprise…
Ok, so kies dan om nie jou geld in die bank te belê nie. Dis slegs 10%, wit, swart, pink of blou kan die ander 90% opkoop. Ek ondersteun Solidariteit en is 'n lid, maar somtyds wonder ek oor al hierdie "perde" wat hulle opsaal. 200,000 Stemme gaan geen verskil maak nie. Selfs al kanselleer al die mense hulle Discovery-lidmaatskap (wat hoogs onwaarskynlik is), gaan dit geen verskil maak aan Discovery nie. Moet net nie die bank ondesteun nie, dan sit hulle met 'n pragtige "black only" bank. Ons sal vinnig sien hoe lank dit staan, veral wanneer dit kom… Lees meer »
Hierdie bank sal my beslis nooit sien nie. Daar moet opgehou word om die Blankes in 'n negatiewe lig te sien en openlik teen hulle te diskrimineer. Ons is ook volwaardige burgers van Suid-Afrika! Daar is 'n onheilspellende beheptheid met kleur wat die Blankes teiken. En Discovery kon nie vinnig genoeg daarby inval nie.
Ek boikot hulle!!
Stetkte met hierdie bank en die slegte skuld wat daarnee saamgaan.
Die tragedie is dat ons a.g.v. deKlerk en sy makers die mense is wat nie die geld het nie maar daai wat jy beweer die slegte skuld gaan veroorsaak reeds die is wat hulself al so verryk het met diefstal en korrupsie . Hulle is reeds die mense agter wie se geld Discovery is. Die blanke was die noodwiel noudat hulle hom klaar gebruik het gooi hulle hom weg